google/wiki40b huggingface dataset:
Liis Karpov

Liis Karpov (neiuna Liis Laigna; sündinud 28. septembril 1984 Häädemeestel) on eesti näitleja.
On õppinud Kilingi-Nõmme Muusikakoolis kaheksa aastat klaverit (1991–1998). Lõpetanud  2003. aastal Kilingi-Nõmme Gümnaasiumi ja jätkanud samal aastal õpinguid Viljandi Kultuuriakadeemias. Kursuse juhendaja oli Kalju Komissarov ning Liis lõpetas TÜVKA näitlejaõppe VI lennu 2007. aastal. Lisaks lõpetanud 2016 aastal õenduse eriala Tartu Tervishoiu Kõrgkoolis cum laude.
2007–2012 oli Laigna Endla koosseisuline näitleja, 2012-2016 oli vabakutseline. Aastast 2016 on taas Pärnu teater Endla näitleja.

2014

"Vanameestesuvi" (Tõstamaa suveteater) – Lehte. Lavastaja - Gerda Kordemets-Kulli

Isiklikku

Ta abiellus 15. juulil 2016 Sten Karpoviga.
Artists for Grenfell

Artists for Grenfell on nimi, mille all anti 2017. aasta 21. juunil välja heategevuslik singel Paul Simoni lauluga "Bridge over Troubled Water". Singel anti välja nädal pärast vähemalt 80 inimelu nõudnud Grenfell Toweri põlengut Londonis North Kensingtonis. Singlit müüdi esimesel päeval üle 120 000 eksemplari, mis teeb sellest 2010. aastate enim esimese päevaga müünud singli. Singel tõusis Suurbritannia singlimüügi edetabeli esikohale 23. juunil. Singli eestvedaja oli piirkonna elanik muusikaprodutsent Simon Cowell ning väljaandja plaadifirma Syco Music. Gareth Malone'i juhatatavas kooris laulavad ka maja elanikud. Singlil teeb kaasa üle 50 muusiku.

Artistid

Laulu esitavad artistid:
Võiküla munakivitee

Võiküla munakivitee on munakivitee Saare maakonnas Muhu vallas Kuivastu külas. Tee on tunnistatud kultuurimälestiseks.
Tee algab Kuivastu sadama lähedalt. Tee pikkus on 3 km ja laius 8 m.
Tee on ehitatud vahetult enne I maailmasõda, et transportida relvastust. Tee oli osa Peterburi kaitsepositsioonide Väinamere positsioonist (Monzunskaja pozitsija).
Tark tolm

Tark tolm ehk arupuru (inglise smart dust) on suurest kogusest tillukestest mikroelektromehaanilistest süsteemidest (MEMS) koosnev kujuteldav süsteem, kuhu võivad näiteks kuuluda paljud traadita juhitavad andurid, robotid või muud seadmed, ning mida kasutatakse teatud ülesannete täitmiseks (peamiselt signaalide registreerimiseks) teatud piirkonnas.
Rohusi saar

Rohusi (ka Rohusaar, Rousi) on 10,29 hektari suurune saar Kolga lahes, halduslikult Harju maakonnas Jõelähtme vallas. Saare rannajoone pikkus on 1,75 kilomeetrit. Rohusi saar on eraomandis 1998. aastast, mil selle ostis Tiit Vähi firma OÜ Merilaine.
Saarel asub elaniketa Rohusi küla.
Saar on Y-kujuline ja 3,7 meetrit kõrge. Saarel kasvab rohttaimestikku, võsa ja veidi metsa. Saarel on kirjeldatud 173 liiki soontaimi. Saarel tuvastati Eesti esimene meri-lõhistanuka kasvukoht.
Saarel on tuvastatud 18 liiki haudelinde.
Saar kuulub Kolga lahe maastikukaitseala koosseisu ja on looduskaitse all.
19. sajandil asusid Rohusile elanikud Rammu saarelt. Rohusil elas kaks peret.
Fagnano järv

Fagnano järv ehk Kami järv ehk Cami järv (hispaania keeles Lago Fagnano või Lago Cami) on lääne–idasuunaline piklik järv Tulemaa saare kaguosas Argentina Tulemaa provintsi ja Tšiili Tulemaa provintsi territooriumil.
Järve suurim pikkus on umbes 98 km ja pindala 645 km². Pikkusest 72,5 km ja pindalast 606 km² jääb Argentina territooriumile, vastavalt 13,5 km ja 39 km² aga Tšiili territooriumile.
Suurim sügavus on 200 meetrit.
Järve lääneotsast voolab välja Azopardo jõgi, mis suubub Almirantazgo fjordi. Idarannikul asub Tolhuini asula.
Osa järvest paikneb Tulemaa rahvuspargi territooriumil.

Nimi

Rööpnimi Kami või Cami pärineb jaagani keelest.
Ruki vverh!

Ruki Vverh! (vene keeles Руки вверх!, 'Käed üles!') on Venemaa popansambel.
Ansambel sai kuulsaks 1990. aastate lõpupoole. Ansambli Ruki vverh! liikmed on Sergei Žukov (Сергей Жуков) ja Aleksei Potehhin (Алексей Потехин). Hellad Velled tegi ühest ansambli Ruki Vverh! laulust eestikeelse versiooni.
Semana

Tunnustused ja autasud

Semana võitis Hispaania kuninga preemia kaks aastat järjest, aastatel 2007 ja 2008. Aasta 2007 auhinnati ajakirja Semana 25-aasta jooksul tehtud uurimistööde eest ajakirjanduses. 2008. aastal võitis ajakiri auhinna mitmete artiklite eest, mis hõlmasid tihedaid sidemeid poliitiliste juhtide ja ebaseaduslike parempoolsete sõjaväeliste rühmituste vahel. Auhinnakomisjoni žürii kiitis Semana ajakirjanike väsimatu uurimistöö eest ja kirjeldas nende tehtud tööd moraalseks üleskutseks Columbiale ja maailmale. Semana veebileht on võitnud mitmeid riiklikke ja rahvusvahelisi auhindu, sealhulgas Círculo de Periodistas de Bogotá, Premio Rey de España ja Premio de la Sociedad Interamericana de Prensa. See on kaks korda olnud Premio Iberoamericano de Periodismo Cemex-Fnpi finalist. Semana välisriikide ajakirjade väljaannete hulka kuulub SoHo Ecuador, mis esmakordselt ilmus 2002. aastal, SoHo Costa Rica, mis alustas ilmumist 2006. aastal ja Fucsia Ecuador, mis on ilmunud alates 2004. aastast. Veebileht Semana.com kajastab kogu ajakirja Semana sisu ja kajastab igapäevaseid poliitilisi ja sotsiaalseid teemasid. See on teine kõige enam külastatud veebileht Colombias.
Tõnu Kollo

Tõnu Kollo (sündinud 1. juunil 1948) on eesti matemaatik, Tartu Ülikooli matemaatilise statistika professor.
Ta lõpetas aastal 1966 Orissaare Keskkooli ja aastal 1971 Tartu Riikliku Ülikooli matemaatikateaduskonna.
Knoxi maakond (Missouri)

Ajalugu

Maakond moodustati 1843. aastal.
Narva Noortekeskus

Narva Noortekeskus on Narva kohaliku omavalitsuse asutus, mis loodi 1998. aasta veebruaris eesmärgiga koordineerida ja arendada noorsootööd Narvas.
Noortekeskuses on noorsootöö arenguteenistus, info- ja nõustamisteenistus, noorsootegevusteenistus, Põhjamaade Ministrite Nõukogu infopunkt, koolitusteenistus ning kohvikklubi "EXIT", mille töös kasutatakse avatud noorsootöö meetodit.
Noortekeskus pakub Narva noortele, noorteühendustele ja noorsootöötajatele infot, kontakte, õppevisiite, võimalusi osaleda noorsoovahetustes ja seminarides jms. Samuti valmistab keskus ette ning algatab programme kohaliku omavalitsuse noorsootöö korraldamiseks ja arendamiseks, korraldab uuringuid ning analüüsib noorsootöö arengut linnas.
Keskuse info- ja nõustamisteenistusel on infobaas õppimis- ja töövõimalustest, sotsiaalteenustest, vaba aja veetmise võimalustest jne. Teenistus nõustab ja abistab noorteühendusi ja noorte gruppe finantstoetuste, projektitaotluste ja programmide küsimustes.
Narva Noortekeskuse ruumides toimuvad noorteüritused ja koolitused, samuti antakse neid kasutada noorteühendustele. Kohvikklubi EXIT on vaba aja veetmiseks, kus korraldatakse ka üritusi.
Indrek Martinson

Indrek Martinson (26. detsember 1937 Tartu – 14. november 2009 Södra Sandby) oli eesti päritolu Rootsi füüsik.
Aastatel 1975–2002 oli ta Lundi ülikooli aatomifüüsika professor.
Ta oli Eesti Komitee liige. 
Ta valiti 1966., 1968. ja 1970. aastal Eesti Komitee Asemike Kogusse.

Tunnustused

Indrek Martinson valiti 1986. aastal Rootsi Kuningliku Teaduste Akadeemia liikmeks.
Aastal 1990 valiti ta Tartu Ülikooli audoktoriks.
Aastal 1998 valiti ta Eesti Teaduste Akadeemia välisliikmeks.
2001. aastal pälvis ta Valgetähe IV klassi teenetemärgi.
Sunrise Avenue

Sunrise Avenue on Soome pop-rokkansambel, mis alustas tegevust 2002. aastal. Bändi asutasid laulja Samu Haber ja bändist hiljem lahkunud Janne Kärkkäinen.
Enne ansambli loomist tegutseti 1992. aastast nime Sunrise all.
Bändi 2006. aastal avaldatud debüütalbumi "On the Way to Wonderland" produtsent oli Jukka Backlund, albumi avaldas plaadifirma EMI. Soomes oli album parimate albumite edetabelis teisel kohal.
Teine stuudioalbum, "Popgasm", avaldati aastal 2009.
Kolmas album "Acoustic Tour" avaldati aastal 2010. See on kokku pandud "Acoustic Touri" kontserdil salvestatud akustilistest lauludest.
Kolmas stuudioalbum "Out of Style" avaldati 2011. aasta märtsis ning selle suurim hitt "Hollywood Hills" on ainuisikuliselt Haberi kirjutatud.
Sunrise Avenue on müünud enam kui 700 000 albumit ja rohkem kui 1 000 000 singlit. Nende loomingut on saadud kuulata rohkem kui tuhandel kontserdil kahekümnes Euroopa riigis ja Jaapanis.
Bänd andis Eestis Rock Cafés 12. mail 2011 kontserdi koos teise Soome bändiga Von Hertzen Brothers, lisaks neile esinesid seal ka Eesti superstaarisaate finalistid. Kontserdi otseülekannet oli võimalik vaadata nii Elioni digiTV-st kui EMT klientidel oma mobiiltelefonist.
Abatskoje

Ajalugu

Küla tekkis 1680. aastal rajatud sõjaväeposti juurde 1695. aastal. 1964–1992 oli Abatskoje alev.
Rutt Šmigun

Rutt Šmigun (kuni 1975. aastani Rehemaa; sündinud 4. mail 1954 Tartus) on endine Eesti murdmaasuusataja, Anatoli Šmiguni abikaasa, Kristina Šmiguni ja Katrin Šmiguni ema. 
Ta alustas sportimist 1961, jätkas 1964 Tartu spordikoolis algul Agnes Nopassoni, hiljem Herbert Abeli õpilasena. 
Ta võitis 1970 juunioride EM-il 5 km murdmaasuusatamises kulla ja teatevõistluses hõbeda, 1973 sai mõlemal alal kulla.
Juunioride EM-il 1971. aastal 5 km suusatamises saavutas ta viienda koha.
NSV Liidu meistrivõistlustel 1972 võitis ta teatesuusatamises pronksi. Aastatel 1971–1974 sai ta NSV Liidu juunioride meistrivõistlustel kokku kolm kuldmedalit ja ühe pronksmedali. 
Eesti meistrivõistlustel sai ta aastatel 1970–1984 20 kulda, 4 hõbedat ja 1 pronksi, lisaks teatevõistluses 6 kulda ja 2 hõbedat. 
Aastatel 1985–1995 töötas ta Tartus Autode Katseremonditehases dispetšerina. 
Rutt Šmigun elab Otepääl.
2006. aasta jäähoki maailmameistrivõistlused

2006. aasta jäähoki maailmameistrivõistlused olid 70. jäähoki maailmameistrivõistlused. Võistlused peeti Lätis Riias maikuus.
Maailmameistriks tuli Rootsi. Hõbemedali sai Tšehhi ja pronksmedali Soome.
Võistluste I divisjoni B-grupi mängud toimusid 23.-29. aprillini Tallinnas.
Heidit Kaio

Heidit Kaio (sündinud 1. märtsil 1971 Tartus) on eesti ajakirjanik.
Ta on alates juunist 2018 ajakirja Eesti Naine 11. peatoimetaja.
Läti Riigiarhiiv

Läti Riigiarhiiv (läti keeles Latvijas Valsts arhīvs, lühendatult LVA) on Läti riiklik arhiiv; see on üks Läti Rahvusarhiivi arhiividest.
Arhiiv asutati 1961. aasta lõpus nimega Centrālais Valsts Oktobra revolūcijas un sociālistiskās celtniecības arhīvs (CVORA).
Platon Oiunski

Platon Aleksejevitš Sleptsov, kirjanduslik pseudonüüm Oiunski; jakuudi keeles Платон Алексеевич Слепцов; Былатыан Ойуунускай; vene keeles Платон Алексееви Слепцов; Платон Ойунский; 11. november (vkj 30. oktoober) 1893 Jakuudi oblast – 31. oktoober 1939 Jakutsk) on jakuudi kirjanik, riigitegelane ja filoloog, jakuudi nüüdiskirjanduse rajaja.
Koos Maksim Ammossovi ja Issidor Barahhoviga andis ta olulise panuse Jakuudi ANSV moodustamisel. Ta oli aastatel 1922–1923 Jakuudi ANSV Rahvakomissaride Nõukogu esimees, 1928–1931 vabariigi hariduse ja tervishoiu rahvakomissar. Tema initsiatiivil loodi 1935. aastal Jakuudi keele ja kultuuri teadusuurimisinstituut. Ta sai selle instituudi esimeseks direktoriks. 1935. aastal kaitses ta Moskvas lingvistikakandidaadi kraadi.
1938. aastal ta ebaseaduslikult represseeriti. Rehabiliteeriti 1955. aastal.

Päritolu, haridustee ja kirjandustegevus

Ta on pärit Kesk-Jakuutias asuvast ulussist (praeguse nimega Tatta uluss). Ta lõpetas 1917. aastal Jakuudi õpetajate seminari. Aastatel 1917–1918 õppis ta Tomski õpetajate instituudis. Kirjandustegevusega alustas ta 1917. aastal (avaldati esimene luuletus). Tema jutustused ja draamad on läinud Jakuudi kirjanduse kullafondi. Ta kogus kokku ja valmistas ette avaldamiseks jakuudi eeposed. Ta on tõlkinud jakuudi keelde vene ja maailma klassikat.
1934. aastal valiti ta NSV Liidu Kirjanike Liidu liikmeks.

Mälestuse jäädvustamine

Tema auks antakse välja Sahha (Jakuutia) Vabariigi Oiunski-nimelist riiklikku preemiat.
Veronika Dari

Veronika Dari (vene Вероника Вадимовна Дарий; 9. august 1989 – 11. oktoober 2005 Tallinn) oli 16-aastane koolitüdruk, kes sai 7. oktoobril 2005 umbes kell 7.45 hommikul Kreutzwaldi tänaval Kesklinna Vene Gümnaasiumi poole minnes lasu oimukohta, kui väidetavalt sihiti Tiit Ottist. 
Dari suri saadud vigastustesse Mustamäe haigla intensiivraviosakonnas 11. oktoobril teadvusele tulemata. Tema vanemad annetasid tütarlapse neerud abivajajatele.  
5. mail 2008 mõistis Harju Maakohus tulistamisega seotud neli meest vangi.
Are vald

Alevik

Are

Külad

Are vallas oli 11 küla: Eavere, Elbu, Kurena, Lepplaane, Murru, Niidu, Parisselja, Pärivere, Suigu, Tabria, ja Võlla küla.

Ajalugu

30. juulil 1992 moodustati Are külanõukogust Are vald. 2017. aastal ühines Are vald Tori vallaga.
Peetri pastoraat

Järva-Peetri pastoraat oli pastoraat Järvamaal Järva-Peetri kihelkonnas, tänapäevase haldusjaotuse järgi Järva maakonnas Järva vallas.
Pastoraadi peahoone ehitati 18. sajandi I poolel. Peahoone on kivist ja ühekorruseline.
Soomusfriis

Soomusfriis või soomusornament (saksa keeles Schuppenfries, Schuppenmuster, prantsuse keeles écailles) on ehisliist või pinnakaunistus, mille ornamendi moodustavad näiliselt üksteist katvad soomusetaolised elemendid. Soomused võivad olla suunatud nii üles- kui allapoole, olla reljeefsed või maalitud.
Ornamenti on kasutatud juba antiikajal, eelkõige rikkalikkust ja toredust taotlevas Rooma arhitektuuris, samuti kohtab seda friisina romaani arhitektuuris Saksamaal, Austrias ja Prantsusmaal, kuigi palju harvem võrreldes näiteks siksak- või täringfriisiga. Pinnatäitena on soomusemotiiv kasutusel ka Prantsusmaa gooti arhitektuuris, näiteks katedraalide kontraforssidel ja fiaalidel. Ka renessanss- ja barokkarhitektuuris ksutatakse soomusemotiivi rohkem pinna kaunistamiseks kui friisina.
Sarnase nimega, ent väljanägemiselt erinev ehisliist on kaunistuselement baroki mööblikunstis ja selle mõjutustega talupojamööblis. Sel on iseloomulik üksteist katvate soomuste kulgemine ühe reana paralleelselt friisi suunale.
Bleeding Love

Edetabelites

Singel "Bleeding Love" jõudis esikohale 35 riigi, nende hulgas Jaapani, Saksamaa ja Ameerika Ühendriikide edetabelites  .

Muusikavideo

Laulule "Bleeding Love" muusikavideo avaldati 17. oktoobril 2007 ja samal päeval laaditi see üles ka YouTube'i.
Äripäeva rikaste edetabel

Äripäeva rikaste edetabel (ka (Äripäeva) Rikaste TOP) on Äripäeva koostatud edetabel Eesti kõige rikkamate inimeste kohta.
Mereäärne regionaalpark

Mereäärne regionaalpark (leedu keeles Pajūrio regioninis parkas) on regionaalpark Leedus Klaipėda rajoonis ja Palanga linnas.
Mereäärne regionaalpark asub Leedu lääneosas Läänemere kaldal. Regionaalpark asutati 1992. aastal, et kaitsta Läänemere rannikumaastikke ja kultuuripärandit.
Regionaalpargi territooriumil asuvad Plazė jäänukjärv ja pankrannik (kõrgeim koht on Olando kepurė – 24,4 meetrit). Regionaalpargi territooriumil asuvad kaitstavad luited ja rannaiidud, sisemaal asuvad aga järved, mis on tähtsad peatuskohad veelinude rändel. Plazė järve ümbrus on reservaat, kus liikumine on keelatud.
Kultuurimälestistest asuvad regionaalpargis Nemirseta kuursaal Palangas, vana mõisakompleks Kalotės, vanad Saksa betoonkindlustised Giruliai ümbruskonnas. Mereäärse regionaalpargi keskus asub Karklės, vanapärase välimuse säilitanud külas. 
Mereäärse regionaalpargi pindala on 5602 hektarit. Sellest on erinevate kaitsealade all 79,4%, reservaat hõlmab aga 4% regionaalpargi territooriumist.
Tartu Mill Triathlon 2012

Tartu Mill Triathlon 2012 oli 21.–22. juulil 2012 Tartu linnas toimunud triatlonivõistlus.
Triatloni käigus ujuti Emajões, rattatrass läbis kesklinna ja Supilinna tänavaid ning jõudis korraks ka linnast välja. Jooksudistants kulges Emajõe kaldapealsel. Võistluse korraldust jälginud endine tipptriatleet Benjamin Price pidas Tartu triatlonit Emajõe kiire voolu tõttu suhteliselt raskeks.
Võistluse kesklinna toomise idee tuli New Yorgi ja Lon­doni linnatriatlonidest. Lõpliku tõuke andis Tristar 2011 triatlonil osalenud Tartu linnapea Urmas Kruuse ettepanek korraldada triatlonivõistlus ka Tartu kesklinnas. Tartu linnatriatloni peakorraldaja oli Ain Alar Juhanson.
Claudio Monteverdi

Claudio Giovanni Antonio Monteverdi (15. mai 1567 Cremona - 29. november 1643 Veneetsia)  oli Itaalia helilooja, laulja ja gambamängija.

Elu

Claudio Monteverdi sündis Cremonas, tema isa Baldassare Monteverdi oli arst, apteeker ja kirurg. Claudio oli pere viiest lapsest vanim. Lapsepõlves õpetas teda kapellmeister Marc'Antonio Ingegneri, ta laulis ka kirikukooris. Hiljem õppis ta Cremona ülikoolis. 1582. aastal avaldas ta oma esimesed muusikateosed, milleks olid mõned vaimulikud motetid ja madrigalid. 1587. aastaks oli ta avaldanud oma esimese ilmalike madrigalide kogumiku. Monteverdi töötas Mantuas Vincenzo I õukonnas alguses laulja ja viiuldajana, alates 1602. aastast muusikajuhina.
1599. aastal abiellus Monteverdi õukonnalauljanna Claudia Cattaneo'ga, kes suri septembris 1607. Paaril sündis kaks poega ja üks tütar, kes suri veidi aega pärast sündi.
1613. aastal asus ta tööle dirigendina Veneetsias Markuse kirikus. 1632. aasta paiku sai temast preester. Oma elu viimaste aastate jooksul kannatas ta kehva tervise all. Monteverdi suri Veneetsias ja maeti Frari kirikusse.

Looming

Monteverdi elas renessansi kõrgperioodil ja baroki algusaegadel ning tema loomingut peetakse oluliseks murdepunktiks muusikaloos kahe ajastu vahel.
Claudio Monteverdi on varaseim helilooja, kelle teoseid tänapäeval kogu maailmas sageli esitatakse (nii hindas näiteks muusikakriitik ja biograaf Harold C. Schonberg). Monteverdi on esimene suur ooperihelilooja ning tema 1607. aastal kirjutatud "Orpheus" on üks varasemaid oopereid üldse. Ta komponeeris kokku 19 dramaatilist või pooldramaatilist heliteost, millest säilinud on 6, sh 3 ooperit.
Nikita Panin

Isiklikku

Nikita Panin ei olnud abielus ning tal ei olnud järglasi.
Põlula-Uuemõisa mõis

Põlula-Uuemõisa mõis (saksa keeles Neu-Poll) oli Põlula mõisa karjamõis Viru-Jaagupi kihelkonnas Virumaal.
Harju Pank

Harju Pank oli aastatel 1919–1925 Eestis tegutsenud pank. 
Pangal oli üle Eesti mitmeid osakondi, näiteks Narvas (aastast 1920), Tartus (aastast 1921).
28. aprillil 1925 teatas panga juhatus kriminaalpolitseile, et lihunike ühisuse esimees Heinrich Habicht on kolme katteta tšekiga pangast välja võtnud 2 280 000 Eesti marka. 
Aastal 1925 tunnistas Tallinna-Haapsalu rahukogu panga maksujõuetuks.
7. augustil 1934 otsustas Majandusminister lõpetada panga likvideerimiskomisjoni tegevuse ja pani likvideerimistoimingute lõpetamise Pikalaenu Panga peale, seni oli likvideerimiskomisjon välja maksnud 63% nõudmistest.
Arkadi Harlampijev

Arkadi Harlampijev (vene Аркадий Георгиевич Харлампиев; 29. jaanuar 1888 – 14. juuni 1936) oli Vene, Prantsuse, Eesti, Saksa ja Nõukogude poksija ning poksitreener ja -tegelane.
Harlampijev õppis Peterburi Kunstide Akadeemia juures asuvas kõrgkoolis. Pärast lõpetamist 1910. aasta paiku sai stipendiumi ja läks edasi õppima Pariisi, kuid raha lõppedes hakkas elukutseliseks poksijaks. Ta tuli väidetavalt Prantsuse meistriks (aeg, kaal ja võistlused ei ole teada) ja Vene meistriks 1913. aastal (kaal ja võistlused ei ole teada).
Harlampijev tuli 1921. aastal Tallinna. Ta asutas Tallinna Spordis poksiosakonna ja korraldas 5. juunil 1921 esimese Tallinna ametliku poksivõistuse. Ta osales ka Tallinna Spordi ja Helsingi poksiklubi HNS vahelisel võistlusel treenerina ning lisaks veel treenerite omavahelisel kohtumisel. Harlampijev võitis selle kohtumise.
Harlampijevi õpilaste seas olid Valter Eenmaa, Hans Greenbaum, Edgar Kolmpere, Herbert Kütt, Nigul Maatsoo, Peeter Matsov jt.
Ta lahkus Tallinna Spordist ja Eestist 29. oktoobril 1922 ühe Riia spordiseltsiga peetud võistluse ajal tekkinud probleemide tõttu. Ta läks Saksamaale ja oli seal poksitegelane teadmata aja jooksul.
Millalgi 1920. aastatel läks Harlampijev Nõukogude Venemaale. Ta töötas 1930. aastatel poksitreenerina, tema õpilane oli näiteks ka Nikolai Koroljov. Võimalik, et ta sai kannatada Nõukogude Liidus 1936.-1937. aastal toimunud massirepressioonide käigus. Tema surma asjaolud pole teada.

Isiklikku

Arkadi Harlampijevi poeg oli Nõukogude sporditegelane ja üks sambo leiutajaid Anatoli Harlampijev.
Voldemar Sõjamägi

Voldemar Sõjamägi (30. september 1903 Hummuli vald, Helme kihelkond, Viljandimaa – 29. juuli 1984 Lidingö) oli Nõmme linnapea Saksa okupatsiooni ajal.
Ta õppis aastail 1931–1940 (lõpetas) Tartu Ülikooli õigusteaduskonnas, lõpetas 1949. aastal Tehnikainstituudi Stockholmis. Akadeemiliselt oli ta  Korporatsioon Fraternitas Estica ja Eesti Üliõpilaste Seltsi liige.
Voldemar Sõjamägi osales Vabadussõjas, oli Tallinna Balti jaama kassapidaja, 1936–1940 Välisministeeriumi raamatupidaja ja majandusjuhataja abi, 1940–1941 Artellide Peavalitsuse revisjonijaskonna ametnik, 1941–1944 Tallinna linnavalitsuse tööstusinspektor, Nõmme linnavalitsuse nõunik ja Nõmme linnapea. 
1944. aastal põgenes ta Rootsi, oli seal aastatel 1949–1963 ehitusfirma konstruktor ja revident Lidingöl, aastatel 1963–1972 iseseisev ehitusettevõtja. 
Ta valiti 1966., 1968. ja 1970. aastal Eesti Komitee Asemike Kogusse.

Muu

Ta oli tuntud kunstikollektsionäär.
Riigivolikogu 5. valimisringkond

Riigivolikogu 5. valimisringkond asus Tallinnas.
Ringkonda kuulusid Tallinna linna tänavad: Asunduse, Ballasti, Hommiku, Hõbe, Jakobsoni ― paaritud numbrid 35-st ja paarisnumbrid 46-st alates, Joa, Jüri, Kaare tee ― Ülemiste järve nurgast kuni Tartu maanteeni, Kadri tee, Kantsi, Kase, Katusepapi, Kiive, Kivimurru, Koidula, Kose tee, Kure, Kuristiku, Kuuli, Kuuse, Köleri, Künka, Lahe, Suur-Lasnamäe, Väike-Lasnamäe, Lepa, Majaka, Mäe, Mäekalda, Männi, Nafta, Narva maantee ― paaritud numbrid 81-st ja paarisnumbrid 66-st alates, Oru, Suur-Paala, Paala, Väike-Paala, Paekivi, Palli, Petrooleumi, Pihlaka, Pirita tee, Poska ― paaritud numbrid 7-st ja paarisnumbrid 6-st alates, Punane, Põllu, Suur-Raevalla, Väike-Raevalla, Raua ― paarisnumbrid 44―62, Roheline aas, Saare, Sootaga, Suur-Sõjamäe, Väike-Sõjamäe, Kesk-Sõjamäe, Tamme, Tartu maantee ― paaritud numbrid 97-st ja paarisnumbrid 90-st alates, Tasuja, Terase ― paaritud numbrid, Tina ― paaritud numbrid kuni 19-ni ja paarisnumbrid kuni 22-ni, Tominga, Tormi, Turba, Valge, Vase, Weizenbergi, Vesivärava, Wiedemanni, Vilmsi ― paaritud numbrid ja paarisnumbrid 10―24, Voolu, Võidujooksu, Väo tee, Ülemiste jaam, Ülemiste tee.
I Riigivolikogu valimiste ajal oli ringkonnas 8623 hääleõiguslikku kodanikku.
Kandideerisid Voldemar Jaanus, Aleksander Kott, Johannes Mihkelson, Johannes Nyman (Põhiseaduse elluviimise rahvarinde kandidaat) ja Juuli Steinmann, kes said vastavalt 1154, 944, 865, 2054 ja 497 häält, seega valiti 5. valimisringkonnast Riigivolikogusse Johannes Nyman.
II Riigivolikogu liige valimisringkonnast oli Herman Arbon, vastaskandidaadid Raoul Saue ja Leida Ant.
Aa achalensis

Aa achalensis Schltr. on taimeliik käpaliste sugukonna perekonnast Aa.
Liiki kirjeldas 1919 Rudolf Schlechter.
Liik kasvab Argentinas San Luisi provintsis, Córdoba provintsis ja La Rioja provintsis. Seda on varem peetud Córdoba mägede (Sierra Chica ja Pampa de Achala) tõenäoliseks endeemiks, kuid hiljem on liiki leitud ka Sierra de Velascost.
Ebasibulaid ei ole. Taimel on narmasjuurestik, juured on peened. Lehed on lantsetjad, juurmises kodarikus. Lehed on väikesed, valged, resupinatsioonita. Nad asetsevad tihedalt 20–25 cm pikkustes piklikes õisikutes. Tupplehed on lineaallantsetjad, enam-vähem ovaalsed, paljad ja kilejad, umbes 3–4 mm pikkused, tavaliselt kroonlehtedest väiksemad. Huul on selgmine, tanukujuline, selgelt kolme hõlmaga, hambulise servaga ning alusel kahe mõhnaga. Kroonlehed on kilejad, valged, enam-vähem ühesugused.
Vischi, Natale ja Villamil (2004) arvasid selle liigi globaalselt ohustatuks, kuid Sobrali ja Fracchia (2010) andmed lubavad teda sellest kategooriast välja arvata.
Vallasasi

Vallasasi on asi, mis ei ole kinnisasi. Vallasasjadest koosnevat vara nimetatakse vallasvaraks.
Vallasasja all mõistetakse enamasti eraomandit, mis on liikuv, vastupidi kinnisvarale või kinnisasjale.
Vallasasjad on kõik esemed, mis ei ole maatükiga seotud – sõidukid, kodumasinad, raamatud, loomad jne. Vallasasjade puhul kehtib eeldus: kes asja valdab, on ka selle omanik, kuni pole tõendatud vastupidist (näiteks inimene, kelle seljas jope on, on eeldatavasti ka selle omanik).
Tarmo Luisk

Elukäik

Tarmo Luisk lõpetas 1996. aastal Eesti Kunstiakadeemia tootedisainerina.

Liikmesus

Tarmo Luisk kuulub Eesti Disainerite Liitu.